stanford-oval/wikipedia huggingface dataset:
สมเด็จพระราชินี
พระราชอำนาจแห่งสมเด็จพระราชินี

โดยทั่วไปองค์พระราชสวามีหรือพระมเหสีจะไม่มีพระราชอำนาจในทางการเมือง แม้ว่าพระองค์จะมีพระอิสริยยศในระดับเดียวกันกับองค์พระมหากษัตริย์ก็ตามที อย่างไรก็ตามอาจมีบางกรณีที่พระราชินีในรัชกาลก่อน จะทรงดำรงพระอิสริยยศเป็นผู้สำเร็จราชการ ซึ่งนั่นก็หมายความว่าสมเด็จพระราชินีผู้สำเร็จราชการ (Queen Regent) นั้นมีพระราชอำนาจเกือบจะเหมือนและเสมอกับสมเด็จพระราชินีนาถ (Queen Regnant) เลยทีเดียว ตัวอย่างที่เห็นได้ชัดก็ดังเช่นสมเด็จพระราชินีแคทเธอรีน เดอ เมดิชิ ซึ่งทรงเป็นผู้สำเร็จราชการตลอดระยะเวลาอันยาวนานของกษัตริย์ถึง 4 รัชกาล
อีกบางกรณี แม้องค์พระราชินีจะไม่ทรงว่าราชการเองในฐานะผู้สำเร็จราชการ แต่อาจเป็นในลักษณะ "อำนาจหลังราชบัลลังก์" ก็ได้ พระราชินีที่เข้มแข็งและเฉลียวฉลาด อาจทรงมีอิทธิพลครอบงำเหนือพระราชาที่อ่อนแอได้ ดังเช่นสมเด็จพระราชินีมารี อองตัวเนต พระมเหสีในพระเจ้าหลุยส์ที่ 16 แห่งฝรั่งเศส,จักรพรรดินีอะเลคซันดรา เฟโอโดรอฟนา แห่งรัสเซียพระมเหสีในจักรพรรดินีโคไลที่ 2แห่งรัสเซียหรือ จักรพรรดินีมย็องซ็อง พระมเหสีในจักรพรรดิควางมูแห่งเกาหลี เป็นตัวอย่างที่เห็นได้ชัดในกรณีนี้
พระราชอำนาจแห่งสมเด็จพระราชินี > ผู้ปกครองร่วม

มีบางกรณีที่ทั้งสองพระองค์ปกครองประเทศร่วมกัน เช่น พระเจ้าเฟร์นันโดที่ 2 แห่งอารากอน พระมเหสีของพระองค์คือสมเด็จพระราชินีนาถอิซาเบลที่ 1 แห่งกัสติยานั้น เป็นสมเด็จพระราชินีนาถ ผู้ปกครองราชอาณาจักรกัสติยา ด้วยสิทธิ์ของพระองค์เอง ทั้ง 2 พระองค์ปกครองราชอาณาจักรอารากอนและราชอาณาจักรกัสติยาร่วมกัน
สมเด็จพระราชินีนาถแมรีที่ 2 พระราชธิดาในพระเจ้าเจมส์ที่ 2 แห่งอังกฤษ นั้นอภิเษกสมรสกับลูกพี่ลูกน้องของพระองค์คือเจ้าชายวิลเลี่ยมแห่งออเร้นจ์ (พระเจ้าวิลเลียมที่ 3 แห่งอังกฤษ) หลังจากเสกสมรสกันแล้ว ทั้งสองพระองค์ปกครองประเทศร่วมกัน ตราบจนกระทั่งสมเด็จพระราชินีนาถแมรี่สวรรคต สมเด็จพระเจ้าวิลเลี่ยมจึงเริ่มปกครองประเทศโดยลำพังพระองค์เอง
พระราชอำนาจแห่งสมเด็จพระราชินี > อื่น ๆ

เช่นเดียวกับจักรพรรดินีก็คือพระอัครมเหสีของจักรพรรดิ และมียศเหนือกว่าสมเด็จพระราชินี (เพราะสมเด็จพระจักรพรรดิมียศเหนือกว่าสมเด็จพระราชาธิบดี) สมเด็จพระจักรพรรดินีก็เช่นเดียวกันกับสมเด็จพระราชินีคือไม่มีพระราชอำนาจในทางการเมือง พระองค์ทรงเป็นจักรพรรดินีเพียงเพราะการเสกสมรสเท่านั้น
เชิงอรรถ

↑  เมื่อเวลาที่ทรงเสกสมรสกับสมเด็จพระราชินีนาถแมรีที่ 1 แห่งสกอตแลนด์ นั้นพระองค์ยังคงเป็น 'มกุฎราชกุมาร (Dauphin) อยู่ แต่รัฐสภาแห่งสกอตแลนด์ผ่านพระราชบัญญัติให้ออกพระอิสริยยศว่า พระราชาแห่งสกอตแลนด์ (King Consort of Scotland) ดังนั้นพระองค์และพระราชินีแมรีจึงมีพระอิสริยยศว่า Their Majesty the Queen and King of Scotland, Dauphin and Dauphine of France and etc. หลังจากที่ฟรานซิสเสด็จขึ้นครองราชย์บัลลังก์ฝรั่งเศสแล้ว ทั้งสองพระองค์ทรงใช้พระปรมาภิไธยว่า Their Majesty the King and Queen of France, King and Queen of Scotland and etc.
↑   เมื่อเวลาที่ทรงเสกสมรสกับ สมเด็จพระราชินีนาถแมรีที่ 1 แห่งอังกฤษ นั้นพระองค์ยังไม่ได้ครองราชย์บัลลังก์สเปน แต่สมเด็จพระราชินีนาถแมรีมีพระบรมราชโองการสถาปนาพระองค์ขึ้นเป็น "พระราชา" แล้ว นั่นคือพระปรมาภิไธยสำหรับทั้งสองพระองค์คือ Their Majesty the King and Queen of England สังเกตได้ว่า King อยู่หน้า Queen อันต่างจากกรณีของฟรานซิสกับแมรี หลังจากที่ฟิลิปเสด็จขึ้นครองราชย์บัลลังก์สเปนแล้ว พระองค์และแมรีทรงใช้พระปรมาภิไธยว่า Their Majesty the King and Queen of Spain, King and Queen of Portugal, King and Queen of Naples, King and Queen of Spain and of Sicily, King and Queen of England and etc.
↑   (ปลายรัชกาลของพระสวามี ตลอดรัชกาลของพระราชโอรสองค์โต ตลอดรัชกาลของพระราชโอรสพระองค์รอง และตอนต้นของรัชกาลพระราชโอรสพระองค์เล็ก)
ดูเพิ่ม

สมเด็จพระราชินีนาถ
ถั่วแดง

ถั่วแดง อาจหมายถึง
ถั่วอาซูกิ (Vigna angularis )
ถั่วแดงต้มน้ำตาล
ถั่วแดงกวน
ขนมปังถั่วแดง
ข้าวถั่วแดง
ถั่วแดงหลวง (Phaseolus vulgaris)
มะกล่ำตาช้าง (Adenanthera pavonina)
ยี่เป็ง

ประเพณียี่เป็ง (ไทยถิ่นเหนือ: ) หรือ ประเพณีเดือนยี่ เป็นประเพณีเก่าแก่ของล้านนาที่ถือปฏิบัติกันมาตั้งแต่พุทธศตวรรษที่ 14 โดยคำว่า “ยี่” แปลว่า สอง ส่วน เป็ง แปลว่า เพ็ญ หรือ คืนพระจันทร์เต็มดวง ซึ่งหมายถึงประเพณีในวันเพ็ญเดือนสองของชาวล้านนา
ประวัติ

ตำนานที่กล่าวถึงที่มาของประเพณียี่เป็งมีอยู่หลายตำนาน เช่น หนังสือตำนานโยนกและจามเทวีวงศ์ กล่าวว่า ประเพณีลอยโขมด หรือลอยไฟ เป็นประเพณีดั้งเดิมที่สืบเนื่องกันมาตั้งแต่โบราณกาลแล้ว การลอยโขมด เกิดขึ้นที่อาณาจักรหริภุญไชย เมื่อประมาณ พ.ศ. 1490 มีกลุ่มคนมอญหรือเม็งที่อาศัยอยู่ในเมืองหริภุญไชยได้อพยพหนีอหิวาตกโรคที่เกิดขึ้นในเมืองไปอยู่ที่เมืองสะเทิม ต่อมาเมื่ออหิวาตกโรคในหริภุญชัยได้สงบลงแล้ว จึงเดินทางกลับหริภุญไชย เมื่อถึงวันครบรอบปีที่ได้จากพี่น้องที่เมืองสะเทิม จึงจัดดอกไม้ธูปเทียน เครื่องสักการะ พร้อมทั้งเครื่องอุปโภคบริโภค ใส่ลงใน สะเปา ลักษณะคล้ายเรือ หรือใส่ในสะตวงหรือกระทงลอยลงน้ำแม่ปิง น้ำแม่กวง แม่ทา เพื่อส่งความระลึกถึงญาติพี่น้องที่ยังอยู่เมืองหงสาวดี จึงเป็นมูลเหตุของการลอยสะเปาหรือลอยโขมด หรือลอยกระทงนับแต่นั้นมาถึงปัจจุบัน
การจัดกิจกรรม

งานประเพณีจะมีทั้งหมด 3 วัน คือ
วันขึ้นสิบสามค่ำ หรือ ชาวพื้นถิ่นเรียกว่า ‘วันดา’ จะเป็นวันสำหรับการซื้อของตระเตรียมสิ่งต่าง ๆ ไปทำบุญที่วัด
วันขึ้นสิบสี่ค่ำ จะไปทำบุญกันที่วัด พร้อมทำกระทงใหญ่ไว้ที่วัดและนำของกินมาใส่กระทงเพื่อทำทานให้แก่คนยากจน
วันขึ้นสิบห้าค่ำ จะนำกระทงใหญ่ที่วัดและกระทงเล็กส่วนตัวไปลอยในลำน้ำ
กิจกรรมที่ชาวล้านนานิยมกระทำในประเพณียี่เป็ง คือ การจุดผางประทีปและโคมไฟบูชาพระเจ้าห้าพระองค์ การปล่อยว่าว จุดบอกไฟชนิดต่าง ๆ วัด การไปทำบุญที่วัดในวันยี่เป็ง การฟังเทศน์ใหญ่ ที่เรียกว่า เทศมหาชาติ และการทำซุ้มประตูป่า
โดยชาวล้านนาจะเตรียมจัดตกแต่งประตูบ้านและประตูวัด ด้วยซุ้มประตูป่า โดยการนำต้นกล้วย ใบมะพร้าว ต้นอ้อย โคมหูกระต่าย โคมเงี้ยว หรือโคมชนิดอื่น ๆ ดอกไม้ต่าง ๆ ตกแต่งเป็นซุ้มประตูป่าอย่างงดงาม เพื่อเป็นเครื่องสักการะถวายการต้อนรับพระเวสสันดรในวันยี่เป็ง ครั้งเสด็จออกจากป่าเข้าสู่เมือง ซึ่งปรากฏในเวสสันดรชาดก อันเป็นชาติสุดท้ายของพระโพธิสัตว์ก่อนจะประสูติเป็นพระพุทธเจ้า และเชื่อกันว่าถ้าใครตกแต่งซุ้มประตูป่าได้งดงาม อาจทำให้พระเวสสันดรเสด็จหลงเข้ามาในซุ้มประตูป่าที่จำลองเป็นป่าหิมพานต์ภายในบ้านของของเรา
ตั้งธรรมหลวง

การตั้งธรรมหลวง หรือเทศน์มหาชาติ ในอดีตเป็นหัวใจหลักของงานยี่เป็ง โดยแบ่งการเทศน์เป็น วันแรกเทศน์ธรรมวัตร วันที่สองเทศน์คาถาพัน ก่อนที่จะเทศน์มหาชาติก็จะเทศน์เรื่องอื่นไปเรื่อย ๆ พอถึงวันสุดท้ายก็จะเทศน์ด้วยคัมภีร์ชื่อ มาลัยต้น มาลัยปลาย และอานิสงส์มหาชาติ รุ่งขึ้นเวลาเช้ามืดก็จะเริ่มเทศน์มหาชาติตั้งแต่กัณฑ์ทศพรเรื่อยไป จนครบทั้ง 13 กัณฑ์ ซึ่งมักจะไปเสร็จเอาในเวลาทุ่มเศษ แล้วจะมีการเทศนธรรมพุทธาภิเษกปฐมสมโพธิ สวดมนต์เจ็ดตำนานย่อ ธัมมจักกัปปวัตนสูตร และสวดพุทธาภิเษก ปัจจุบันนิยมเทศน์จบภายในวันเดียว
ก่อนการจัดพิธีตั้งธรรมหลวง พระเณรและชาวบ้านต้องช่วยกันเตรียมงานเป็นการใหญ่ ล่วงหน้าอย่างน้อยเป็นเดือน เพราะต้องเตรียมการในหลายส่วน เช่น การ “ตกธรรม” คือการไปนิมนต์พระเสียงดีมาเทศน์ การตกแต่งสถานที่ การทำรั้วราชวัตร ประตูป่า ประดับโครงซุ้มด้วยทางมะพร้าว ประดับด้วยฉัตร ธง ช่อช้าง ต้นกล้วย ต้นอ้อย ต้นข่า ต้นกุก มาปักไว้ให้ดูเหมือนกับประตูเข้าป่า การที่จัดทำประตูป่านี้ คาดว่าคงจำลองมาจากเรื่องในเวสสันดรชาดก คือตอนที่พระเวสสันดรถูกขับให้ออกจากเมือง พร้อมทั้งพระมเหสีและโอรสธิดา จึงพากันเข้าไปอยู่ในป่าเพื่อบวชเป็นฤาษีบำเพ็ญบารมี เมื่อไปถึงประตูป่าที่มีพรานเจตบุตรเป็นผู้เฝ้า ได้ชี้ทางไปเขาวงกตให้และอาจมีการจำลองเขาวงกตไว้ภายในวัดให้ได้เดินเล่น โดยตรงกลางเขาวงกตจะมีแท่นบูชาพระพุทธรูปอยู่ หากหลงก็วนเวียนอบยู่จนกว่าจะเข้าไปสักการะพระพุทธรูปได้ จึงเป็นที่สนุกสนานของผู้ที่มาร่วมทำบุญ สถานที่ใช้ในการ ตั้งธรรมหลวง จะนิยมใช้วิหาร ภายในจะต้องตกแต่งไปด้วยเครื่องบูชาเวสสันดรชาดก ได้แก่ ดอกบัว ดอกพ้าน (บัวสาย) ช่อสามเหลี่ยม ติดกระดาษต้อง (กระดาษฉลุ) รูปช้าง ม้า วัว ควาย ทาสหญิง ทาสชาย แก้ว แหวน เงิน ทอง อย่างละ 100 รูป ประดับโคมผัดที่เล่าเรื่องเวสสันดรชาดก มีการทำค้างโคมแขวนบูชา มีเชือกสำหรับดึงขึ้นลงได้ จึงเรียกว่า โคมล้อ ล้อ หมายถึงรอกที่ใช้สำหรับชักเชือกขึ้นลงเพื่อจุดประทีปบูชา
ส่วนธรรมมาสน์สำหรับเป็นที่นั่งเทศน์ของพระสงฆ์ก็จะประดับตกแต่งด้วยม่าน และห้อยดอกพัน ที่อยู่ใน หับดอก ที่สานโดยแตะไม้ไผ่ประกบกัน ดอกไม้พันดอก หรือ สหสสฺปุปฺผานิ เป็นเครื่องบูชาพระธรรม บูชาพระคาถาจำนวน 1,000 พระคาถา ที่เรียกว่า สหสฺสคาถา ดอกไม้ที่นิยมได้แก่ดอกกาสะลอง ดอกจีหุบ (มณฑา) ดอกสารภี เป็นต้น ดอกไม้เหล่านี้เป็นดอกไม้หอมช่วยให้บรรยากาศเหมือนอยู่ในป่าหิมพานต์ที่พระเวสสันดรบำเพ็ญบารมีอยู่ที่นั่น ส่วนด้านข้างก็จะมีการจำลองเป็นป่าหิมพานต์ ปัจจุบันมีการตกแต่งด้วยซุ้มต้นไม้ดอกไม้ใส่กระถางไปประดับตกแต่งให้งดงาม
ด้านข้างพระประธานในวิหารก็จะมีอ่างน้ำมนต์ โดยใช้น้ำมันงา หรือน้ำมันมะพร้าว ใส่ลงไป โยงสายสิญจน์จากพระประธาน ไปยังธรรมมาสน์ โยงมาพันที่อ่างน้ำมนต์สามรอบ แล้วโยงกลับไปยังธรรมมาสน์ให้พระถือไว้ขณะเทศน์กัณฑ์ต่าง ๆ เชื่อว่าอานุภาพของการเทศน์ตั้งธรรมหลวงจะทำให้น้ำมนต์นี้ศักดิ์สิทธิ์ ใช้ทาแผล แก้ปวดเคล็ดขัดยอก แก้ผื่นคัน และเชื่อว่าจะทำให้อยู่ยงคงกระพัน
การปล่อยว่าว

ว่าว ในภาษาล้านนา หมายถึง เครื่องเล่นชนิดหนึ่งทำด้วยกระดาษ สำหรับปล่อยให้ลอยไปตามลม คล้ายกับบอลลูน ตามวัฒนธรรมของล้านนา ในช่วงยี่เป็งจะมีการปล่อยว่าว 2 แบบ คือ
ว่าวฮม (ว่าวลม) หรือ ว่าวควัน นำกระดาษหลายสี มาทำเป็นถุงรับความร้อนจากควันไฟ ใช้ควันไฟที่มีความร้อนอัดเข้าไปในตัวว่าว เรียกว่า ฮมควัน เพื่อให้พยุงให้ลอยขึ้นไปในอากาศได้ มี 2 ชนิด คือ ว่าวสี่แจ่ง คือว่าวทรงสี่เหลี่ยม และ ว่าวมน คือว่าวทรงมน มักจะผูกสายประทัดติดที่หางว่าวและจุดเมื่อปล่อย นิยมปล่อยกันในช่วงกลางวัน
ว่าวไฟ ใช้หลักการเดียวกันกับการทำว่าวฮม แต่ใช้กระดาษน้อยกว่า และอาศัยความร้อนจากลูกไฟที่ผูกติดกับแกนกลาง ทำให้ว่าวลอยขึ้นสู่อากาศ ลูกไฟที่ผูกติดแกนกลางในอดีตนั้น ใช้ขี้หญ้าหล่อเป็นแท่ง ปัจจุบันนิยมใช้กระดาษชำระชุบขี้ผึ้งเทียน นิยมจุดในตอนกลางคืน
ปัจจุบันนิยมเรียกหรือเรียกเพราะไม่รู้ตามแบบภาคกลางโดยเรียก ว่าวควันหรือว่าวฮม ว่า “โคมลอย” และเรียกว่าวไฟว่า “โคมไฟ” ทั้ง ๆ ที่โคมแปลว่าเครื่องใช้ที่ให้แสงสว่าง สันนิฐานว่าการปล่อยว่าวน่าาจะเป็นการทำตามแบบของพวกฝรั่งหรือมิชชันนารี ในเมืองเชียงใหม่
โคมยี่เป็ง

ในช่วงก่อนจะถึงวันยี่เป็ง จะมีการประดิษฐ์โคมรูปลักษณะต่าง ๆ (ภาษาล้านนาออกเสียง โคม ว่า โกม) เพื่อเตรียมใช้ในการจุดผางประทีปบูชา โดยการแขวนใส่ค้างโคมบูชาตามพระธาตุเจดีย์ แขวนไว้หน้าวิหาร กลางวิหาร หรือในปัจจุบันนิยมแขวนประดับตกแต่งตามอาคารบ้านเรือน มีหลากหลายรูปทรง เช่น โคมรังมดส้ม โคมไห โคมกระจัง โคมดาว โคมกระบอก โคมเงี้ยว (โคมเพชร) โคมหูกระต่าย โคมผัด โคมแอว โคมญี่ปุ่น ฯลฯ
โดยสีของโคมแขวน จะมี 5 สี คือ สีน้ำเงิน สีแดง สีเหลือง สีขาว สีส้ม ตามสีของฉัพพรรณรังสี ตามตำนานเชื่อว่าการแขวนโคม 5 สีแบบนี้ จะสามารถหลอกภูตผีปีศาจ ว่าพระพุทธเจ้าประทับอยู่ที่นี่ ภูตผีปีศาจต่าง ๆ ก็จะกลัวรีบหนีไป ดังนั้น สีโคมแขวนแต่โบราณจึงมีเพียง 5 สีเท่านั้น แม้ภายหลังสีของโคมจะเปลี่ยนไปมีมากมายหลายสีมากขึ้น โดยถือว่าเป็นการประดับประดาเฉลิมฉลองเพื่อบูชาพระพุทธเจ้าแทน
โคมผัด เป็นโคมไฟทรงกระบอกที่ถ้าจุดไฟจะทำให้โคมไฟหมุน ตามแบบภูมิปัญญาโบราณ โดยปกติจะใช้รูปสัตว์ทั้ง 12 นักษัตร
บอกไฟ

ในช่วงยี่เป็ง สล่าบอกไฟ (ดอกไม้ไฟ) จะมีการจัดเตรียมทำบอกไฟชนิดต่าง ๆ เพื่อใช้จุดเป็นพุทธบูชา บูชาพระเกศแก้วจุฬามณี จุดบูชาประกอบพิธีเทศน์มหาชาติหรือตั้งธรรมหลวง และเป็นเครื่องเล่นของเด็ก ๆ บอกไฟที่นิยมจุด ได้แก่ บอกไฟยิง บอกไฟข้าวต้ม บอกไฟดอก บอกไฟดาว บอกไฟบะขี้เบ้า (บอกไฟน้ำต้น) บอกไฟช้างร้อง บอกไฟเทียน เด็ก ๆ ก็มักจะเล่นบอกถบ หรือประทัด หรือจุดมะผาบ และสะโปก เพื่อให้เกิดเสียงดัง
ล่องสะเปา

ในอดีตชาวล้านนาไม่นิยมลอยกระทง แต่นิยมล่องสะเปา หรือไหลเรือสำเภา นิยมทำสะเปากันที่วัด โดยชาวบ้านช่วยกันทำสะเปาเป็นรูปเรือลำใหญ่ วางบนแพไม้ไผ่ และนำสะตวง พร้อมด้วยข้าวของต่าง ๆ ทั้งหม้อ ไห เสื้อผ้า เครื่องนุ่งห่ม เครื่องอุปโภค บริโภคต่าง ๆ ใส่ลงไปในสะเปา ในช่วงหัวค่ำของวันยี่เป็ง จึงพากันหามสะเปา พร้อมแห่ด้วยฆ้องกลองจากวัดไปลอยที่แม่น้ำ และทำพิธีเวนทานที่ท่าน้ำก่อนปล่อยสะเปาลอยลงไป ขณะที่สะเปาลอยไปได้ระยะหนึ่ง จะมีคนยากจนคอยดักรอสะเปากลางแม่น้ำ เพื่อนำเอาของอุปโภคต่าง ๆ มาใช้อุปโภคและบริโภค จึงเป็นการบริจาคทานแบบหนึ่ง
ส่วนการลอยกระทง รับมาจากภาคกลางในช่วงหลัง โดยเจ้าดารารัศมี พระราชชายา เป็นผู้ที่ริเริ่มการลอยกระทงที่เชียงใหม่เป็นคนแรก ในช่วง พ.ศ. 2460-2470 โดยจุดเทียนบนกาบมะพร้าวทำเป็นรูปเรือเล็ก หรือรูปหงส์ และใช้ท่อนไม้ปอทำเป็นรูปเรือ แต่ยังไม่เป็นที่นิยมมากนัก ต่อมานายทิม โชตนา นายกเทศมนตรีเมืองเชียงใหม่ ในช่วง พ.ศ. 2490 ได้สนับสนุนการท่องเที่ยวโดยจัดให้มีการลอยกระทงมากขึ้น และมีการจัดงานขึ้นที่ประตูท่าแพ และพุทธสถาน หลังจากนั้นการท่องเที่ยวแห่งประเทศไทย ได้ส่งเสริมการลอยกระทงแบบกรุงเทพฯ ที่จังหวัดเชียงใหม่ขึ้นอย่างจริงจังและร่วมกับเทศบาลนครเชียงใหม่ โดยมีการประกวดขบวนกระทงเล็ก และขบวนกระทงใหญ่ ต่อมาสมาคมผู้ประกอบการย่านไนท์บาร์ซา ได้จัดประกวดขบวนโคมยี่เป็งขึ้นอีกวันหนึ่ง ปัจจุบันประเพณีล่องสะเปา จัดขึ้นที่ จังหวัดลำปาง เป็นประเพณีลอยกระทงของจังหวัด
การจัดตกแต่งซุ้มประตูป่า

ก่อนจะถึงวันยี่เป็ง ประมาณ 1-2 วัน ชาวล้านนาจะเตรียมจัดตกแต่งประตูบ้านแบะประตูวัด ด้วยซุ้มประตูป่า โดยนำต้นกล้วย ใบมะพร้าว ต้นอ้อย ต้นข่า โคมหูกระต่าย โคมเงี้ยวหรือโคมชนิดอื่น ๆ ดอกตะล่อม (บานไม่รู้โรย) ดอกคำปู้จู้ (ดาวเรือง) ฯลฯ ตกแต่งเป็นซุ้มประตูป่าอย่างงดงาม มีจุดมุ่งหมาย เพื่อเป็นเครื่องสักการะถวายการต้อนรับพระเวสสันดรในวันยี่เป็ง ครั้งเสด็จออกจากป่าเข้าสู่เมือง ซึ่งปรากฏในเวสสันดรชาดก อันเป็นชาติสุดท้ายของพระโพธิสัตว์ก่อนจะประสูติเป็นพระพุทธเจ้า พระครูอดุลสีลกิตติ์ (ฐานวุฑโฒ) (สัมภาษณ์, 4 พฤศจิกายน 2551) ผู้รู้ด้านประเพณีล้านนากล่าวว่า ในช่วงประเพณีเดือนยี่เป็ง ชาวล้านนานิยมที่จัดเทศนาธรรมเรื่อง เวสสันดรชาดก และในกัณฑ์ที่ 13 กัณฑ์สุดท้ายหรือนครกัณฑ์ เป็นการพรรณนาเกี่ยวกับเหตุการณ์หลังจากพระเวสสันดรทรงลาผนวช และทรงเครื่องกษัตริย์เสด็จกลับจากป่าหิมพานต์เพื่อเข้าครองนครสีพี ชาวบ้านชาวเมืองต่างดีใจจึงประดับตกแต่งเมืองด้วยซุ้มประตูป่าอย่างงดงาม จากเรื่องราวที่ปรากฏในเวสสันดรชาดกนี้คนล้านนาจึงจำลองฉากเวสสันดรชาดกมาไว้ยังบ้านของตนเอง ด้วยการตกแต่งประดับประดาจำลองเป็นป่าหิมมพานต์ และเชื่อว่าถ้าใครตกแต่งซุ้มประตูป่าได้งดงาม อาจทำให้พระเวสสันดรเสด็จหลงเข้ามาในซุ้มประตูป่าที่จำลองเป็นป่าหิมพานต์ภายในบ้านของของเรา จะทำให้ได้อานิสงส์อย่างมาก
การสร้างซุ้มประตูป่า นอกจากมีคติความเชื่อ ในเรื่องการต้อนรับการเสด็จกลับจากป่าของพระเวสสันดรแล้ว ยังเป็นซุ้มที่ใช้จุดผางประทีส เพื่อบูชาพระเจ้าห้าพระองค์ โดยจุดไว้ในโคมหูกระต่ายหรือโคมชนิดอื่นๆ ที่ใช้ในการประดับตกแต่ง
คณะวิทยาศาสตร์ มหาวิทยาลัยนครพนม

| --- | --- |
Faculty of Science, Nakhonphanom University

สถาปนา: 1 ตุลาคม 2566
คณบดี: รศ.ดร.เชิดชัย โพธิ์ศรี
ที่อยู่: ที่ตั้ง 214 หมู่ 12 ถนนนิตโย ตำบลหนองญาติ อำเภอเมืองนครพนม จังหวัดนครพนม 48000    ประเทศไทย
สี:   สีเหลือง
มาสคอต: อะตอม
สถานปฏิบัติ: พื้นที่เขตกลุ่มวิทยาศาสตร์เทคโนโลยีอุตสาหกรรม
เว็บไซต์: www.sci.npu.ac.th 
คณะวิทยาศาสตร์ มหาวิทยาลัยนครพนม (อังกฤษ: Faculty of Science, Nakhon Phanom University) เป็นหนึ่งในหน่วยงานด้านวิชาการ ระดับคณะวิชาในสังกัดมหาวิทยาลัยนครพนม เปิดทำการเรียนการสอนในหลักสูตรระดับอุดมศึกษาด้านวิทยาศาสตร์ โดยแรกเริ่มอยู่ในฐานะกลุ่มวิชาวิทยาศาสตร์และเทคโนโลยี คณะศิลปศาสตร์และวิทยาศาสตร์ มหาวิทยาลัยนครพนม
คณะวิทยาศาสตร์ เป็นหน่วยงานที่เกิดขึ้นจากการที่มหาวิทยาลัยนครพนมได้จัดทำแผนพัฒนามหาวิทยาลัยนครพนมระยะยาว (พ.ศ. 2552-2556) ซึ่งกำหนดแผนการดำเนินงานโครงการจัดตั้งคณะวิทยาศาสตร์ขึ้นในปี พ.ศ. 2555 จากนั้นโครงการจัดตั้งคณะวิทยาศาสตร์ได้ดำเนินกิจกรรมเพื่อเตรียมความพร้อมสำหรับการจัดตั้งคณะวิทยาศาสตร์ และได้เสนอขออนุมัติจัดตั้งคณะวิทยาศาสตร์ต่อสภามหาวิทยาลัยนครพนม ในคราวประชุมสภามหาวิทยาลัยนครพนม ครั้งที่ 6/2556 วันที่ 13 มิถุนายน 2556   สภามหาวิทยาลัยนครพนมได้อนุมัติการจัดตั้งคณะวิทยาศาสตร์ขึ้นเป็นหน่วยงานภายในของมหาวิทยาลัยนครพนม ตามประกาศสภามหาวิทยาลัยนครพนม ตั้งแต่วันที่ 1 ตุลาคม 2556 เป็นต้นมา
ประวัติ

"คณะวิทยาศาสตร์" แยกออกจากคณะศิลปศาสตร์และวิทยาศาสตร์ของมหาวิทยาลัยนครพนม ซึ่งเป็นสถาบันในระดับอุดมศึกษา สังกัดกระทรวงศึกษาธิการ มีวัตถุประสงค์ให้การศึกษาวิชาการและวิชาชีพชั้นสูง ทำการวิจัย ให้บริการวิชาการแก่สังคม ปรับปรุงถ่ายทอดและพัฒนาเทคโนโลยี ทำนุบำรุงศิลปวัฒนธรรม ผลิตครูและส่งเสริมวิทยฐานะครู
สถาบันราชภัฏนครพนม ดำเนินภารกิจภายใต้การเปลี่ยนแปลงของสถานการณ์โลกและสังคม ทั้งในด้านสังคม เศรษฐกิจ การเมือง สภาพแวดล้อม และเทคโนโลยี ซึ่งกระแสเหล่านี้มีผลกระทบต่อทุกส่วนของสังคมรวมทั้งของสถาบันราชภัฏนครพนม จากสภาวการณ์ของโลกยุคโลกาภิวัตน์ สภาวะเศรษฐกิจถดถอย รัฐบาลต้องบริหารประเทศภายใต้ขีดจำกัดด้านงบประมาณ กอรปกับรัฐบาลมีแนวนโยบายในการปฏิรูปการเมือง รูปแบบราชการและการปฏิรูปการศึกษา สถาบันราชภัฏนครพนมจึงจำเป็นต้องเร่งพัฒนาสถาบัน ทั้งทางด้านคุณภาพและศักยภาพในการจัดการศึกษา โดยให้ความสำคัญกับการพิจารณาองค์การในภาพรวม ให้เป็นระบบมากขึ้น เพื่อจะได้ผลักดันให้สถาบันพัฒนาก้าวหน้าต่อไป
การยกฐานะสถาบันราชภัฏเป็นมหาวิทยาลัยราชภัฏด้วยพระราชบัญญัติมหาวิทยาลัยราชภัฏ พุทธศักราช ๒๕๔๗ ได้ประกาศใช้ในราชกิจจานุเบกษา ฉบับกฤษฎีกา เล่ม ๑๒๑ ตอนพิเศษ ๒๓ ก ลงวันที่ ๑๔ มิถุนายน พุทธศักราช ๒๕๔๗ จึงมีผลให้สถาบันราชภัฏนครพนมได้รับการยกฐานะขึ้นเป็นมหาวิทยาลัยราชภัฏนครพนม ตั้งแต่วันที่ ๑๕ มิถุนายน พุทธศักราช ๒๕๔๗ หลังจากนั้นในวันที่ ๒ กันยายน ๒๕๔๘ ได้มีการหลอมรวมสถาบันการศึกษาที่อยู่ในจังหวัดนครพนม ประกอบด้วย มหาวิทยาลัยราชภัฎนครพนม มหาวิทยาลัยมหาสารคาม วิทยาเขตนครพนม วิทยาลัยเทคนิคนครพนม วิทยาลัยเกษตรและเทคโนโลยีนครพนม วิทยาลัยการอาชีพธาตุพนม วิทยาลัยการอาชีพนาหว้า และวิทยาลัยพยาบาลบรมราชชนนี จัดตั้งเป็นมหาวิทยาลัยนครพนม โดยได้ประกาศใช้ในราชกิจจานุเบกษา ๑๒๒ ตอนที่ ๗๕ ก ลงวันที่ ๑ กันยายน ๒๕๔๘ และคณะศิลปศาสตร์และวิทยาศาสตร์ เป็นหนึ่งในจำนวน ๗ คณะ ของมหาวิทยาลัยนครพนม
วัตถุประสงค์

ผลิตบัณฑิตทางวิทยาศาสตร์ที่มีความรู้คู่คุณธรรม และมีคุณลักษณะที่พึงประสงค์ตามความต้องการของสังคม
เพื่อทำการวิจัย พัฒนาและถ่ายทอดความรู้ทางวิทยาศาสตร์ที่สามารถตอบสนองความต้องการของสังคมตั้งแต่ระดับท้องถิ่นถึงอนุภูมิภาคลุ่มน้ำโขง
เพื่อทำบริการวิชาการทางวิทยาศาสตร์แก่สังคมตั้งแต่ระดับท้องถิ่นถึงอนุภูมิภาคลุ่มน้ำโขง
เพื่อทำนุบำรุงส่งเสริมและเผยแพร่ศิลปะและวัฒนธรรมของท้องถิ่น และอนุภูมิภาคลุ่มน้ำโขง
เพื่อเป็นองค์กรที่มีระบบการบริหารจัดการองค์กรที่ดีด้วยหลักธรรมาภิบาล
เป้าหมาย

ผลิตบัณฑิตที่มีคุณภาพ คุณธรรมแบบตรงตามความต้องการของสังคม
พัฒนาอาจารย์และบุคลากรที่มีคุณภาพและคุณธรรม
ปฏิรูปและปรับกระบวนการเรียนการสอน การวิจัย การบริการวิชาการ ทำนุบำรุงศิลปวัฒนธรรม อย่างมีประสิทธิภาพคุณภาพ
พัฒนาหลักสูตรให้สอดคล้องกับความต้องการของท้องถิ่น
พัฒนาคณะวิทยาศาสตร์ให้เป็นศูนย์แห่งการเรียนรู้ทั้งทางด้านวิชาการ การพัฒนาเทคโนโลยีและเป็นศูนย์ข้อมูลศิลปวัฒนธรรม เพื่อท้องถิ่นและประเทศเพื่อนบ้าน
ปฏิรูประบบการบริหารจัดการภายในคณะวิทยาศาสตร์ เพื่อนำไปสู่การบริหารที่ดีและตรวจสอบได้
พัฒนาระบบประกันคุณภาพของคณะวิทยาศาสตร์ให้มีประสิทธิภาพ
หลักสูตร

| คณะวิทยาศาสตร์ มหาวิทยาลัยนครพนม |
| --- | --- | --- | --- |
| ระดับปริญญาตรี | ระดับปริญญาโท | ระดับปริญญาเอก |  |
 หลักสูตรวิทยาศาสตรบัณฑิต (วท.บ.) สาขาวิชาคณิตศาสตร์  สาขาวิชาเคมี  สาขาวิชาชีววิทยา  สาขาวิชาฟิสิกส์: 
หลักสูตรครุศาสตรบัณฑิต (ค.บ.) • สาขาวิชาฟิสิกส์ • สาขาวิชาชีววิทยา: 
หลักสูตรเทคนิคการแพทยบัณฑิต (ทพ.บ.) • สาขาวิชาเทคนิคการแพทย์: 
หลักสูตรสาธารณสุขศาสตรบัณฑิต (ส.บ.) • สาขาวิชาการสาธารณสุขชุมชน:
แหล่งข้อมูลอื่น

คณะวิทยาศาสตร์ มหาวิทยาลัยนครพนม[ลิงก์เสีย]
| ด ค กมหาวิทยาลัยนครพนม |
| --- | --- | --- |
| คณะ | เกษตรและเทคโนโลยี · วิทยาการจัดการและเทคโนโลยีสารสนเทศ · เทคโนโลยีอุตสาหกรรม · ศิลปศาสตร์และวิทยาศาสตร์ · ครุศาสตร์ · วิทยาศาสตร์ · วิศวกรรมศาสตร์ |  |
| วิทยาลัย | วิทยาลัยพยาบาลบรมราชชนนีนครพนม · วิทยาลัยธาตุพนม · วิทยาลัยนาหว้า · วิทยาลัยการบินนานาชาติ · วิทยาลัยการท่องเที่ยวและอุตสาหกรรมบริการ · วิทยาลัยเทคโนโลยีอุตสาหกรรมศรีสงคราม · บัณฑิตวิทยาลัย |  |
| สถาบัน | สถาบันนวัตกรรมธุรกิจและการบัญชี |  |
| โรงเรียน | โรงเรียนสาธิตแห่งมหาวิทยาลัยนครพนม พนมพิทยพัฒน์ |  |
หมวดหมู่ • โครงการ • สถานีย่อย
เอกตอร์ ฟอร์ต

นักฟุตบอลชาวสเปน (เกิด พ.ศ. 2549)
ในบทความนี้นามสกุลคือ ส่วนนามสกุลที่สองหรือนามสกุลฝ่ายมารดาคือ ; โดยทั่วไปจะมีคำสันธาน "i" เชื่อมนามสกุลทั้งสอง
| ข้อมูลส่วนตัว |
| --- | --- | --- | --- |
ชื่อเต็ม:  เอกตอร์ ฟอร์ต การ์ซิอา
วันเกิด:   (2006-08-02) 2 สิงหาคม ค.ศ. 2006 (18 ปี)
สถานที่เกิด:  บาร์เซโลนา, สเปน
ส่วนสูง:  1.85 m (6 ft 1 in)
ตำแหน่ง:  แบ็กขวา
ข้อมูลสโมสร
สโมสรปัจจุบัน:  สโมสรฟุตบอลบาร์เซโลนา
หมายเลข:  32
สโมสรเยาวชน
2011–2013:  เปเบ อันเกรา
2013–2023:  บาร์เซโลนา
สโมสรอาชีพ*
| ปี |  ทีม |  ลงเล่น |  (ประตู) |
| 2023– |  บาร์เซโลนา เบ |  14 |  (1) |
| 2023– |  สโมสรฟุตบอลบาร์เซโลนา |  11 |  (0) |
| 2024- |  สโมสรฟุตบอลบาร์เซโลนา |  5 |  (0) |
ทีมชาติ‡
| 2021–2022 |  สเปน อายุไม่เกิน 16 ปี |  6 |  (0) |
| 2022–2023 |  สเปน อายุไม่เกิน 17 ปี |  15 |  (0) |
| 2024– |  สเปน อายุไม่เกิน 19 ปี |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 23:38, 7 ตุลาคม 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 13:10, 26 มีนาคม 2024 (UTC)
เอกตอร์ ฟอร์ต การ์ซิอา (กาตาลา: Héctor Fort García) (เกิดเมือวันที่ 2 สิงหาคม 2006) เป็นนักฟุตบอลชาวสเปน ซึ่งเล่นในตำแหน่งแบ็กขวา ให้กับบาร์เซโลนา
สโมสรอาชีพ

เกิดในบาร์เซโลนา, กาตาลุญญา ฟอร์ตเซ็นสัญญากับลามาซิอาจากเปเบ อันเกรา เป็นส่วนของทีม Juvenil A ของสโมสร ในฤดูกาล 2022–23 และลงเล่นทั้งหมด 6 นัดในการแข่งขันยูธลีกของทีม ปีต่อมาในช่วงปรีซีซั่นของบาร์เซโลนาก่อนเริ่มต้นฤดูกาล 2023–24 ฟอร์ตเดบิวต์ให้กับทีมชุดใหญ่บาร์เซโลนาในเกมกระชับมิตรกับทีมวิสเซล โคเบะ ในวันที่ 6 มิถุนายน 2023 เขาเป็นหนึ่งในหกผู้เล่นที่ได้ลงเดบิวต์ให้กับทีมชุดใหญ่ เขาถูกโปรโมทขึ้นทีมสำรองบาร์เซโลนา ฟอร์ตลงเล่นเดบิวต์กับทีมในวันที่ 28 สิงหาคม 2023 ในแมตช์ที่แพ้ให้ เอเซเด โลโกรญเญส ไป 1–0 ในนัดเปิดฤดูกาลของ ปริเมราเฟเดราซิออน
ฟอร์ตลงเดบิวต์ให้ทีมชุดใหญ่ครั้งแรกในวันที่ 13 ธันวาคม 2023 ในแมตช์ที่แพ้ให้กับรอยัล อันท์เวิร์ปในเกมเยือนไป 3–2 ในแชมเปียนส์ลีก
ในวันที่ 28 พฤษภาคม 2024 บาร์เซโลนาประกาศว่าทางสโมสรได้บรรลุข้อตกลงต่อสัญญากับฟอร์ต ทำให้เขามีสัญญากับสโมสรจนถึงวันที่ 30 มิถุนายน 2026
ทีมชาติ

เยาวชนทีมชาติสเปน ฟอร์ตเป็นส่วนหนึ่งของทีมชาติรุ่นสเปนอายุไม่เกิน 16 ปี และทีมชาติรุ่นสเปนอายุไม่เกิน 17 ปี เขามีชื่ออยู่ในทีม รุ่นอายุไม่เกิน 17 ปี ที่ได้เข้าร่วมฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2023ที่ประเทศฮังการี
ปัจจุบัน ฟอร์ตลงเล่นให้กับทีมชาติสเปนรุ่นอายุไม่เกิน 19 ปี
สถิติ > สโมสร

| สโมสร | ฤดูกาล | ลีก> ดิวิชั่น | ลีก> นัด | ลีก> ประตู | โกปาเดลเรย์> นัด | โกปาเดลเรย์> ประตู | ยุโรป> นัด | ยุโรป> ประตู | อื่นๆ> นัด | อื่นๆ> ประตู | รวม> นัด | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| บาร์เซโลนา เบ | 2023–24 | ปริเมราเฟเดราซิออน | 13 | 1 | — | — | — | — | 4 | 1 | 17 | 2 |
| บาร์เซโลนา เบ | 2024–25 | ปริเมราเฟเดราซิออน | 1 | 0 | — | — | — | — | 0 | 0 | 1 | 0 |
| บาร์เซโลนา เบ | รวม | รวม | 14 | 1 | 0 | 0 | 0 | 0 | 4 | 1 | 18 | 2 |
| บาร์เซโลนา | 2023–24 | ลาลิกา | 7 | 0 | 2 | 0 | 1 | 0 | 0 | 0 | 10 | 0 |
| บาร์เซโลนา | 2024–25 | ลาลิกา | 9 | 0 | 0 | 0 | 1 | 0 | 0 | 0 | 10 | 0 |
| บาร์เซโลนา | รวม | รวม | 16 | 0 | 2 | 0 | 2 | 0 | 0 | 0 | 20 | 0 |
| รวมทั้งหมด | รวมทั้งหมด | รวมทั้งหมด | 30 | 1 | 2 | 0 | 2 | 0 | 4 | 1 | 38 | 2 |
↑  จำนวนนัดที่ลงเล่นในปริเมราเฟเดราซิออน เพลย์ออฟ ฤดูกาล 2024
1 2  จำนวนนัดที่ลงเล่นในยูฟ่าแชมเปียนส์ลีก
รายชื่ออุบัติเหตุและภัยพิบัติแยกตามจำนวนผู้เสียชีวิตในไทย

รายการอุบัติเหตุและภัยพิบัติเรียงตามจำนวนผู้เสียชีวิตในไทย แสดงจำนวนผู้เสียชีวิตที่เกี่ยวข้องกับ การระเบิด  อัคคีภัย อุทกภัย และอุบัติเหตุสำคัญอื่น ๆ ที่เกิดจาก ความประมาทเลินเล่อ โครงสร้างสถาปัตยกรรมที่ไม่ถูกต้อง อันเกิดจากการวางแผน การก่อสร้าง การออกแบบ และอื่น ๆ เพื่อรวบรวมเหตุการณ์อุบัติเหตุในภัยพิบัติในหัวข้อต่าง ๆ แม้ว่าอุบัติเหตุที่ระบุไว้ทั้งหมดทำให้มีผู้เสียชีวิตจำนวนมากในทันที แต่ก็มีผลสืบเนื่องทำให้เกิดการเสียชีวิตในวงกว้างเพิ่มเติม ซึ่งมักเป็นผลจากผลกระทบที่ยืดเยื้อหรือยาวนานของภัยพิบัติครั้งแรก โดยเฉพาะอย่างยิ่งในกรณีต่างๆ เช่น การสัมผัสกับอากาศที่ปนเปื้อน สารเคมีที่เป็นพิษ หรือ การฉายรังสี ไม่กี่ปีต่อมาเนื่องจาก ความเสียหายของปอด มะเร็ง ฯลฯ ตัวเลขบางส่วนในตารางด้านล่างแสดงถึงการเสียชีวิตทั้งแบบทันทีและต่อเนื่องที่เกี่ยวข้องกับอุบัติเหตุ
บทความหลัก: List of accidents and disasters by death toll
ดูเพิ่ม: รายชื่อภัยพิบัติและอุบัติเหตุในประเทศไทย
วิศวกรรม > การระเบิด (Explosions)

อุบัติเหตุที่มีผู้เสียชีวิตมากกว่า 10 ราย ไม่นับรวมการวางระเบิด หรืออุบัติเหตุทางการบิน
| จำนวนผู้เสียชีวิต | วันที่ | เหตุการณ์ | สถานที่ | หมายเหตุ |
| --- | --- | --- | --- | --- |
| 207 | 15 กุมภาพันธ์ พ.ศ. 2534 | เชื้อปะทุ (แก๊ป) ระเบิด ที่อำเภอท้ายเหมือง | อำเภอท้ายเหมือง จังหวัดพังงา |  |
| 88 | 24 กันยายน พ.ศ. 2533 | เหตุการณ์แก๊สระเบิดที่ถนนเพชรบุรีตัดใหม่ พ.ศ. 2533 | ถนนเพชรบุรีตัดใหม่ กรุงเทพฯ |  |
| 60 | 2 มีนาคม พ.ศ. 2534 | สารเคมีระเบิดที่ท่าเรือคลองเตย | ท่าเรือคลองเตย กรุงเทพมหานคร |  |
| 45 | 19 กันยายน พ.ศ. 2542 | โรงงานอบลำไยระเบิด | อำเภอสันป่าตอง จังหวัดเชียงใหม่ |  |
| 38 | 16 พฤศจิกายน พ.ศ. 2523 | คลังแสง กรมสรรพาวุธทหารบก ระเบิด | เขตบางซื่อ กรุงเทพฯ |  |
| 23 | 17 มกราคม พ.ศ. 2567 | โรงงานพลุในเขตพื้นที่ตำบลสวนแตงระเบิด | อำเภอเมืองสุพรรณบุรี จังหวัดสุพรรณบุรี |  |
| 18 | 25 ตุลาคม พ.ศ. 2544 | คลังแสงระเบิดแผนก 5 กองคลังแสง กรมสรรพาวุธทหารบก | อำเภอปากช่อง จังหวัดนครราชสีมา |  |
| 14 | 3 ตุลาคม พ.ศ. 2547 | โรงงานผลิตดอกไม้ไฟ “บุญเหลือดอกไม้ไฟ” ระเบิด | อำเภอพระนครศรีอยุธยา จังหวัดพระนครศรีอยุธยา |  |
| 12 | 30 กรกฏาคม 2566 | โกดังพลุดอกไม้ไฟระเบิด | ตำบลมูโนะ อำเภอสุไหงโก-ลก จังหวัดนราธิวาส |  |
วิศวกรรม > อุตสาหกรรม (Industrial)

| จำนวนผู้เสียชีวิต | วันที่ | เหตุการณ์ | สถานที่ | หมายเหตุ |
| --- | --- | --- | --- | --- |
| 8 | 13 มีนาคม 2559 | ถังบรรจุสารเคมีดับเพลิงชนิดไพโรเจนรั่ว อาคารเอสซีบีปาร์ค | เขตจัตุจักร กรุงเทพฯ |  |
| 1 | 6 มีนาคม 2543 | ก๊าซคาร์บอนิลคลอไรด์ (ฟอสจีน) รั่ว ที่โรงงานพอลีคาร์บอเนตในเทศบาลเมืองมาบตาพุด | จังหวัดระยอง |  |